ಗ್ರಾಪಂ ಚುನಾವಣೆ : ಎಲ್ಲಿ, ಎಷ್ಟು ಮತದಾನ, ಸಂಪೂರ್ಣ ಮಾಹಿತಿ ಚಿತ್ರದುರ್ಗ : ಜಿಲ್ಲೆಯ ಹೊಸದುರ್ಗ, ಹೊಳಲ್ಕೆರೆ ಹಾಗೂ ಚಿತ್ರದುರ್ಗ ತಾಲೂಕಿನಲ್ಲಿ ನಡೆಯುತ್ತಿರುವ ಮೊದಲ ಹಂತದ ಗ್ರಾಪಂ ಚುನಾವಣೆ ಮತದಾನ ಬಹುತೇಕ ಶಾಂತಿಯುತವಾಗಿ ಸಾಗುತ್ತಿದೆ. 100 ಗ್ರಾಮ ಪಂಚಾಯಿತಿಗಳ 1588 ಸದಸ್ಯ ಸ್ಥಾನಗಳಿಗೆ ಮಧ್ಯಾಹ್ನ 1 ಗಂಟೆ ವೇಳೆಗೆ 39 ರಷ್ಟು ಮತದಾನ ನಡೆದಿದೆ. ಬೆಳಗ್ಗೆ ಏಳರಿಂದ ನಿಧಾನಗತಿಯಲ್ಲಿ ಆರಂಭವಾದ ಮತದಾನ ಪ್ರಕ್ರಿಯೆ ಮಧಾಹ್ನದ ವೇಳೆಗೆ ಸ್ವಲ್ಪ ಚುರುಕಾಯಿತು. ಮಧ್ಯಾಹ್ನ 1 ಗಂಟೆವರೆಗೆ ಚಿತ್ರದುರ್ಗ 29.90, ಹೊಸದುರ್ಗ 28.86 ಹಾಗೂ ಹೊಳಲ್ಕೆರೆ 32.25 ಮತದಾನವಾಗಿದೆ. ಆಯಿತೋಳು ಪಂಚಾಯತಿಯ 133, 134 ಮತಗಟ್ಟೆಯಲ್ಲಿ ವೃದ್ಧೆಯನ್ನು ಮತಗಟ್ಟೆ ಕರೆತರುವ ವಿಚಾರದಲ್ಲಿ ಎರಡು ಗುಂಪುಗಳ ನಡುವೆ ಮಾತಿನ ಚಕಮಕಿ ನಡೆಯಿತು. ಸ್ಥಳದಲ್ಲಿದ್ದ ಪೊಲೀಸರು ಪರಿಸ್ಥಿತಿ ತಿಳಿಗೊಳಿಸಿದರು. ಮಠದ ಕುರುಬರಹಟ್ಟಿ ಮತಗಟ್ಟೆಯಲ್ಲಿ ಅಂಗವಿಕಲರು, ವೃದ್ಧರು ವೀಲ್ ಚೇರ್ ಗಳಿಲ್ಲದೆ ತೀವ್ರ ಸಮಸ್ಯೆ ಅನುಭವಿಸಿದರು. ಎಲ್ಲ ಮತಗಟ್ಟೆಗಳಲ್ಲಿ ಕೋವಿಡ್19 ಮಾರ್ಗಸೂಚಿಯಂತೆ ಮುನ್ನಚ್ಚರಿಕೆ ವಹಿಸಲಾಗಿದೆ